### NN 86/2025 (4.6.2025.), Pravilnik o izmjenama i dopunama Pravilnika o vođenju matične evidencije Hrvatskog zavoda za mirovinsko osiguranje

Hrvatski zavod za mirovinsko osiguranje

1181

Na temelju članka 104. stavka 2. i članka 108. stavka 1. Zakona o mirovinskom osiguranju (»Narodne novine«, br. 157/13, 151/14, 33/15, 93/15,120/16, 18/18 – Odluka Ustavnog suda Republike Hrvat­ske, 62/18, 115/18, 102/19, 84/21 i 119/22) te članka 22. točke 6. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje na sjednici održanoj 2. lipnja 2025., donosi

PRAVILNIK

O IZMJENAMA I DOPUNAMA PRAVILNIKA O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

Članak 1.

U Pravilniku o vođenju matične evidencije Hrvatskog zavoda za mirovinsko osiguranje (»Narodne novine«, br. 153/23 – u daljnjem tekstu: Pravilnik) u članku 4. stavku 1. točka 9. mijenja se i glasi: »razina stečene kvalifikacije«.

Točka 10. mijenja se i glasi: »razina potrebne kvalifikacije«.

Članak 2.

Članak 23. briše se.

Članak 3.

U prijavi za vođenje matične evidencije iz članka 6. točke 1. (prijava o početku osiguranja – tiskanica M-1P) podatak »Djelatnost prema NKD« briše se.

U prijavi za vođenje matične evidencije iz članka 6. točke 1. i prijavi iz članka 15. točke 1. (prijava o početku osiguranja – obrazac eM-1P) Pravilnika podatak u obilježju pod brojem 11. (Stvarna stručna sprema/vrsta i razina obrazovanja) mijenja naziv i glasi: »Razina stečene kvalifikacije«, a podatak u obilježju pod brojem 12. (Potrebna stručna sprema/vrsta i razina obrazovanja) mijenja naziv i glasi: »Razina potrebne kvalifikacije«.

U prijavi za vođenje matične evidencije iz članka 6. točke 3. (prijava o promjeni tijekom osiguranja – tiskanica M-3P) i prijavi iz članka 15. točke 3. (prijava o promjeni tijekom osiguranja – obrazac eM-3P) Pravilnika podatak u obilježju pod brojem 18. (Stvarna stručna sprema/vrsta i razina obrazovanja) mijenja naziv i glasi: »Razina stečene kvalifikacije«, a podatak u obilježju pod brojem 19. (Potrebna stručna sprema/vrsta i razina obrazovanja) mijenja naziv i glasi: » Razina potrebne kvalifikacije«.

U prijavi za vođenje matične evidencije iz članka 6. točke 4. (prijava o početku poslovanja obveznika doprinosa – tiskanica ­M-11P) i točke 6. (prijava o promjeni podataka obveznika doprinosa – tiskanica M-13P) i prijavi iz članka 15. točke 4. (prijava o početku poslovanja obveznika doprinosa – obrazac eM-11P) i točke 6. (prijava o promjeni podataka obveznika doprinosa – obrazac eM-13P) Pravilnika u podatku u obilježju pod brojem 9. (Djelatnost prema NKD) broj polja za upis numeričkog podatka, odnosno broj znamenki povećava se s četiri na pet polja, odnosno znamenki.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 041-01/25-02/7
 Urbroj: 341-99-01/01-25-2
 Zagreb, 2. lipnja 2025.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.

![](/files/_web/sluzbeni-dio/2025/133327/images/13250.jpg)

![](/files/_web/sluzbeni-dio/2025/133327/images/13243.jpg)

![](/files/_web/sluzbeni-dio/2025/133327/images/13236.jpg)

![](/files/_web/sluzbeni-dio/2025/133327/images/13226.jpg)

![](/files/_web/sluzbeni-dio/2025/133327/images/13217.jpg)

![](/files/_web/sluzbeni-dio/2025/133327/images/13209.jpg)

![](/files/_web/sluzbeni-dio/2025/133327/images/13202.jpg)

![](/files/_web/sluzbeni-dio/2025/133327/images/13194.jpg)

![](/files/_web/sluzbeni-dio/2025/133327/images/13186.jpg)

![](/files/_web/sluzbeni-dio/2025/133327/images/13176.jpg)

![](/files/_web/sluzbeni-dio/2025/133327/images/13168.jpg)

![](/files/_web/sluzbeni-dio/2025/133327/images/13161.jpg)

![](/files/_web/sluzbeni-dio/2025/133327/images/13154.jpg)

![](/files/_web/sluzbeni-dio/2025/133327/images/13145.jpg)